Sandra Toft

**Sandra TOFT**, naskiĝinta la 18a de oktobro 1989 en Gribskov, estas dana internacia manpilkistino kiu ludas en la pozicio de golulo.

## Biografio 
Fine de la sezono 2014, post 7 sezonoj en sia formiga klubo, ŝi forlasis Team Tvis Holstebro por la norvega klubo de Larvik HK kie ŝi sukcedis al la fabela Lene Rantala, ĵus emeritiĝinta. Ankaŭ emeritiĝis Cecilie Leganger ĵus antaŭ la komenco de la sezono kio ebligis al ŝi rapide integriĝi en la golejoj de ŝia nova klubo. Ŝi atingis la finalon de la Ligo de Ĉampionoj dum sia unua partopreno kun la klubo Larvik HK. Sandra akiris tiam la titolon de plej bona golulino de la Ligo de Ĉampionoj fine de la sezono 2014-2015.

En marto 2016, Sandra kaj la nacia teamo ne atingis kvalifikon por la Olimpiaj Ludoj 2016 en Rio de Janeiro post la turniro de kvalifiko enlande ludita. La dana teamo finiĝis tamen en la 4a rango de la ĉampionado de Eŭropo 2016 kie Sandra ricevis la titolon de plej bona golulino de la ĉampionado.

Dum la somero 2017, ŝi revenas en Danio kaj ludas denove en la dana ĉampionado. Post du jaroj kun la dana klubo de Team Esbjerg inter 2017 kaj 2019, kun kiu ŝi venkas en la pokalo de Danio, ŝi malkovras novan ĉampionadon engaĝante sin por unu sezono kun Brest Bretagne Handball eke de la somero 2019. En novembro 2019, kelkaj semajnoj antaŭ la Mondkonkurso en Japanio, ŝi subskribas kun la BBH por du pliaj jaroj.

Malgraŭ bonegaj matĉoj de Sandra Toft en la mondkonkurso 2019 (plej bona ludanto de la matĉo 5 fojoj sur la 8 matĉoj luditaj), la dana teamo perdis la rajton partopreni en la turniro de kvalifiko al la Olimpiaj Ludoj 2020 en Japanio.

## Premiolisto 
### Kun klubo 
; *internaciaj konkuroj*

* Venkinto de la pokalo EHF en 2013 (kun Team Tvis Holstebro)
* Finalisto de la pokalo EHF en 2011 (kun Team Tvis Holstebro) kaj 2019 (kun Team Esbjerg)
* Finalisto de la Ligo de ĉampionoj en 2015 (kun Larvik HK)

; *Naciaj konkuroj*

* **Ĉampiono de Norvegio** en 2015, 2016 kaj 2017 (kun Larvik HK)
* Venkinto de la **pokalo de Norvegio** en 2015, 2016 kaj 2017 (kun Larvik HK)
* Venkinto de la **pokalo de Danio** en 2018 (kun Team Esbjerg)
* **Ĉampiono de Danio** en 2019 (kun Team Esbjerg)

### Kun nacia teamo 
; *Mondaj ĉampionumoj*

* 6a rango en la monda ĉampionumo 2017
* 6a rango en la monda ĉampionumo 2015
* 4a rango en la monda ĉampionumo 2011

; *Eŭropaj ĉampionumoj*

* 5a rango en la eŭropaj ĉampionumo 2012
* 7a rango en la eŭropaj ĉampionumo 2014
* 4a rango en la eŭropaj ĉampionumo 2016
* 8a rango en la eŭropaj ĉampionumo 2018

; *Aliaj*

* finalisto en la junulara monda ĉampionumo 2008
* venkinto en la junulara eŭropa ĉampionumo 2007
* venkinto en la junulara monda ĉampionumo 2006

### Individuaj rekompencoj 
* Plej bona golulino de la Ligo de ĉampionoj 2015
* Plej bona golulino de la eŭropa ĉampionumo 2016
* Plej bona dana ludantino de la sezono en 2017-2018 (kun Team Esbjerg)
* Plej bona golulo de la Ĉampionado de Danio en 2017-2018 (kun Team Esbjerg)
* Plej bona dana handbalistino en 2019
* Plej bona monda golulino de la jaro 2019 laŭ handball-planet.com
* Plej bona golulino de la Ina Handbala Ligo por la sezono 2019-2020 (kun Brest Bretagne Handball)

## Referencoj 
## Retaj ligoj 
* Fédération européenne de handball

Kategorio:Naskiĝintoj en Danio
Kategorio:Danaj manpilkistoj